Diari Oficial de la Generalitat Valenciana


Sumari del DOGV 3928, del 30-01-2001 (2001/630)

Informació pública de la suspensió d'atorgament de llicències per a ús de domini públic local per a la prestació de serveis de telecomunicacions per cable i per a les instal·lacions de les xarxes que serveixen de suport a aquest al terme municipal de Sedaví.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3928

Data del DOGV
:   30-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/630


Organisme emissor
:   Ajuntament de Sedaví

Tipus de document
:   Anunci

Informació pública de la suspensió d'atorgament de llicències per a ús de domini públic local per a la prestació de serveis de telecomunicacions per cable i per a les instal·lacions de les xarxes que serveixen de suport a aquest al terme municipal de Sedaví. [2001/Q630]
  
L'Ajuntament en Ple, en la sessió extraordinària de data 19 de desembre de 2000, va adoptar, entre d'altres, l'acord següent:
  
«13. Acord de suspensió d'atorgament de llicències per a ús de domini públic local per a la prestació de serveis de telecomunicacions per cable i per a les instal·lacions de les xarxes que serveixen de suport a aquest al terme municipal de Sedaví.
  
L'alcalde informa de l'informe favorable de la Comissió d'Obres i Serveis Municipals, de data 14 de desembre de 2000, a la proposició de suspensió de l'atorgament de llicències per a ús de domini públic local per a la prestació de serveis de telecomunicacions per cable, i per a les instal·lacions de les xarxes que serveixen de suport a aquest, i que es procedisca a estudiar la modificació del Pla General d'Ordenació Urbana amb la finalitat d'incorporar a la normativa urbanística la declaració d'ús compartit per a la prestació dels serveis de telecomunicacions.
  
Sotmés a votació, l'Ajuntament en Ple, per unanimitat dels tretze regidors presents a la sessió, cosa que constitueix la majoria absoluta legal del total dels tretze membres que el componen, acorda:
  
Primer
  
Suspendre l'atorgament de llicències per a ús de domini públic local per a la prestació de serveis de telecomunicacions per cable i per a les instal·lacions de les xarxes que serveixen de suport a aquest, amb la finalitat d'estudiar la modificació del Pla General d'Ordenació Urbana.
  
Aquesta suspensió s'extingirà en el termini d'un any. Si es produeix dins d'aquest termini la convocatòria d'informació pública, la suspensió es mantindrà per a les àrees les noves determinacions de planejament de les quals suposen una modificació de l'ordenació urbanística i els seus efectes s'extingiran definitivament transcorreguts dos anys des de l'acord de suspensió adoptat per a facilitar l'estudi del planejament o la reforma d'aquest. Si la convocatòria d'informació pública es produeix una vegada transcorregut el termini de l'any, la suspensió derivada d'aquesta convocatòria d'informació pública tindrà també la durada màxima d'un any.
  
En qualsevol cas, la suspensió s'extingeix amb l'aprovació definitiva del planejament.
  
Segon
  
Que es publique l'anunci en el Diari Oficial de la Generalitat Valenciana, amb indicació dels recursos que s'escaiguen.
  
Tercer
  
Facultar l'alcalde per a la firma dels documents que calga, així com per a la realització de les diligències necessàries per a l'execució d'aquest acord».
  
Contra aquest acte, que posa fi a la via administrativa, hi podeu interposar un recurs davant la corresponent sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que pugueu exercitar qualsevol altre recurs que estimeu escaient.